Ким Хёнь-а

**Ким Хёна** (Сол: 김현아) нь **HyunA** гэх тайзны нэрээр алдаршсан, Өмнөд Солонгосын дуучин, ая зохиогч, реппер, загвар өмсөгч юм. Тэрээр анх 2007 оны 2 сард Wonder Girls охидын хамтлагийн гишүүнээр дэбютээ хийсэн ч, удалгүй эрүүл мэндийн асуудлаас болж хамтлагаа орхиж, JYP Entertainment-аас гарсан. 2018 онд тэрээр Cube Entertainment-д орж, улмаар 2009 оны 6 сард 4MINUTE охидын хамтлагийн гишүүнээр дахин дэбютээ хийжээ.

2011 онд тэрээр өөрийн анхны *"Bubble Pop!"* (EP) нэртэй соло цомгоо гаргаснаар олон нийтэд илүү их нэр хүндтэй болж эхэлсэн. Тус цомгийн title дуу *"Bubble Pop!"* нь гурван сая гаруй дижитал борлуулагдаж, тус клипээрээ Youtube дээр 100 сая үзэлт давсан анхны эмэгтэй соло уран бүтээлч болж байв. Тухайн жилийнхээ сүүлээр Beast хамтлагийн *Hyunseung*-тэй хамтран дахин нэг хит дуу болох *"Trouble Maker"* дуугаа гаргажээ. 

2018 онд Hyuna хэд хэдэн дотоод зөрчилдөөний улмаас Cube Entertainment-тай гэрээгээ цуцалж, дараа жил нь Psy-ийн үүсгэн байгуулсан **P Nation**-тэй гэрээ байгуулсан. 4 жил завсарласны эцэст 2021 оны 1 сард ''"I'm Not Cool"* цомгоо гаргаж, 9 сард нь *Pentagon* хамтлагийн гишүүн *E'Dawn*-тэй хамт *"1+1=1"* цомгоо гаргажээ. 2022 оны 7 сард *"Nabillera"* цомгоо гаргасны дараа 2022 оны 8 сарын 29нд *P Nation*-ы зүгээс Hyuna гэрээгээ сунгахгүй байхаар шийдэж агентлагаас гарахаар болсон гэж мэдэгдэв. 2023 оны 11 сарын 6нд Jay Park-ын үүсгэн байгуулсан *"H1ghr Music"*-ын харьяа **At Area** агентлагтай гэрээ байгуулснаа зарлаж, 2024 оны 5 сарын 2нд *"Attitude"* хэмээх өөрийн 10 дахь EP цомгоо гаргажээ. Тэрээр өдгөө нийт 10 цомог (EP), нэг single цомог гаргасан. 

## Бага нас
Хёна нь 1992 оны 6 сарын 6нд Өмнөд Солонгосын Сөүл хотын Сеодэмүн дүүрэгт төрсөн. Тэрээр Choongam дунд сургууль, Солонгосын хөгжмийн урлагийн ахлах сургуульд суралцаж, Konkuk их сургуулийг орчин үеийн урлагийн чиглэлээр төгссөн.

## Хувийн амьдрал
2019 оны 11 сарын 28ны өдөр Хёна өөрийн хувийн инстаграмдаа эрүүл мэндийнхээ талаар нийтэлж, 2016 онд сэтгэл гутрал, түгшүүрийн эмгэгтэй гэж оношлогдсоноо зарлажээ. Дараа нь тархины долгионы шинжилгээнд хамрагдаж, судасны синдромтой гэсэн онош гарсан байна. Дараа жил нь Хёна *MBC*-ийн *"Radio Star"* нэвтрүүлэгт оролцож байхдаа 10 орчим жилийн турш судасны синдромтой тэмцэж байгаагаа хэлжээ.

### Харилцаа
Хёна 2018 оны 8 сарын 2ны өдөр 2016 оны 5 сараас хойш *Pentagon* хамтлагийн гишүүн *E'Dawn*-тай үерхэж байгаагаа зарласан. Тэд 6 жил үерхсэний эцэст 2022 оны 2 сарын 3нд сүй тавьсан гэдгээ инстаграм дээрээ зарласан ч, 2022 оны 11 сард салжээ. 2024 оны 7 сарын 8нд Хёнагийн агентлаг түүнийг дуучин *Yong Jun-hyung''-тай гэрлэх болсныг зарлаж, тэдний хурим 2024 оны 10 сарын 11нд болжээ.

## Сурталчилгааны ажил
2018 оны 3 сарын 15нд Хёна Германы **Puma** брэндийн элч төлөөлөгч болж, тус брэндийн 'Pink or Black' кампанит ажилд оролцсон. 2019 оны 3 сарын 19нд Хёна ''E'Dawn*-тэй хамт *Puma* брэндийн элч төлөөлөгчөөр олонд гарчээ. 2020 оны 3 сард **Calvin Klein** брэнд түүнийг *"CK ONE"'' цуглуулгынхаа элч төлөөлөгчөөр зарласан. 2021 оны 7 сарын 13нд Испанийн загварын оргил **Loewe** брэнд Хёнаг дэлхийн шинэ элч төлөөлөгчөөр сонгосноо зарлажээ.

## Уран бүтээл
### Өргөтгөсөн цомог (EP)
### Сингль цомог
## Тоглолт
* The Queen's Back (2016–2017)
* United Cube Concert – One (2018)

**Фестивал**
* SXSW Music Festival in North America (2013)
* Viral Fest Asia 2016 (2016)

## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд